ddrg/super_eurlex huggingface dataset:
Komission asetus (ETY) N:o 650/90, annettu 16 päivänä maaliskuuta 1990, tiettyjen tavaroiden luokittelusta yhdistettyyn nimikkeistöön



Virallinen lehti nro L 071 , 17/03/1990 s. 0011 - 0012

Suomenk. erityispainos Alue 2 Nide 7 s. 0122

Ruotsink. erityispainos Alue 2 Nide 7 s. 0122



KOMISSION ASETUS (ETY) N:o 650/90, annettu 16 päivänä maaliskuuta 1990, tiettyjen tavaroiden luokittelusta yhdistettyyn nimikkeistöön EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna asetuksella (ETY) N:o 323/90(2), ja erityisesti sen 9 artiklan, sekä katsoo, että mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi olisi annettava tämän asetuksen liitteessä tarkoitettujen tavaroiden luokittelua koskevia säännöksiä, asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka kokonaan tai osittain perustuvat yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden määräysten soveltamiseksi, tämän asetuksen liitteen taulukossa olevassa 1 sarakkeessa esitetyt tavarat on mainittujen yleisten tulkintasääntöjen mukaisesti luokiteltava vastaaviin 2 sarakkeen CN-koodeihin 3 sarakkeesta ilmenevin perustein, nimikkeistökomitea ei ole antanut lausuntoa puheenjohtajansa asettamassa määräajassa liitteen taulukon tuotteen 2 osalta, ja tässä asetuksessa säädetyt toimenpiteet ovat nimikkeistökomitean lausunnon mukaiset liitteen taulukossa esitettyjen tuotteiden 1 ja 3 osalta, ON ANTANUT TÄMÄN ASETUKSEN: 1 artikla Liitteen taulukossa olevassa 1 sarakkeessa esitetyt tavarat on luokiteltava yhdistetyssä nimikkeistössä vastaaviin taulukossa olevan 2 sarakkeen CN-koodeihin. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä maaliskuuta 1990. Komission puolesta Henning CHRISTOPHERSEN Varapuheenjohtaja (1) EYVL N:o L 256, 7.9.1987, s. 1 (2) EYVL N:o L 36, 8.2.1990, s. 7 LIITE >TAULUKON PAIKKA> >VIITTAUS KAAVIOON> >VIITTAUS KAAVIOON>
Komission asetus (ETY) N:o 273/91, annettu 1 päivänä helmikuuta 1991, yksityisen varastoinnin tuen myöntämisen erityisistä edellytyksistä lampaan- ja vuohenliha-alalla annetun komission asetuksen (ETY) N:o 3447/90 muuttamisesta



Virallinen lehti nro L 028 , 02/02/1991 s. 0028 - 0028

Suomenk. erityispainos Alue 3 Nide 36 s. 0125

Ruotsink. erityispainos Alue 3 Nide 36 s. 0125



KOMISSION ASETUS (ETY) N:o 273/91, annettu 1 päivänä helmikuuta 1991, yksityisen varastoinnin tuen myöntämisen erityisistä edellytyksistä lampaan- ja vuohenliha-alalla annetun komission asetuksen (ETY) N:o 3447/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1), sellaisena kuin se on muutettuna asetuksella (ETY) N:o 3577/90(2), ja erityisesti sen 7 artiklan 5 kohdan, sekä katsoo, että komission asetuksessa (ETY) N:o 3447/90(3) vahvistetaan yksityisen varastoinnin tuen myöntämisen erityiset edellytykset lampaan- ja vuohenliha-alalla; olisi vahvistettava varastosta poistettavan määrän vähimmäismäärä; on suotavaa täydentää tämän asetuksen soveltamista koskevia säännöksiä, ja tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään seuraava 3 b artikla asetukseen (ETY) N:o 3447/90: "3 b artikla Kunkin poiston vähimmäismääräksi vahvistetaan neljä tonnia luullisina lihoina varastoa ja sopimuspuolta kohden. Kun varastoonjäävä määrä kuitenkin on tätä määrää pienempi, sallitaan ylimääräinen varastostapoisto koko jäljellä olevalle määrälle tai osalle siitä. Kun edellisessä alakohdassa tarkoitettuja varastostapoistoon liittyviä edellytyksiä ei noudateta: - poistetun määrän tuen suuruus on laskettava komission asetuksen (ETY) N:o 3446/90(*) 6 artiklan 3 kohdan mukaisesti, ja - 15 prosenttia 4 artiklassa tarkoitetusta vakuudesta pidätetään poistetun määrän osalta. (*) EYVL N:o L 333, 30.11.1990, s. 39" 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä helmikuuta 1991. Komission puolesta Ray MAC SHARRY Komission jäsen (1) EYVL N:o L 289, 7.10.1989, s. 1 (2) EYVL N:o L 353, 17.12.1990, s. 23 (3) EYVL N:o L 333, 30.11.1990, s. 46
Komission asetus (ETY) N:o 301/91, annettu 7 päivänä helmikuuta 1991, interventioelinten tarjouskilpailun perusteella tekemistä voiostoista annetusta asetuksesta (ETY) N:o 1589/87 poikkeamisesta



Virallinen lehti nro L 036 , 08/02/1991 s. 0017 - 0017

Suomenk. erityispainos Alue 3 Nide 36 s. 0126

Ruotsink. erityispainos Alue 3 Nide 36 s. 0126



KOMISSION ASETUS (ETY) N:o 301/91, annettu 7 päivänä helmikuuta 1991, interventioelinten tarjouskilpailun perusteella tekemistä voiostoista annetusta asetuksesta (ETY) N:o 1589/87 poikkeamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3641/90(2), ja erityisesti sen 7 a artiklan 1 kohdan ensimmäisen alakohdan ja 3 kohdan, sekä katsoo, että komission asetuksessa (ETY) N:o 1589/87(3), sellaisena kuin se on viimeksi muutettuna asetuksella (ETY) N:o 1310/90(4), säädetään interventioelinten tarjouskilpailun perusteella tekemiä voiostoja koskevista säännöistä; mainitun asetuksen 7 artiklan 2 kohdassa säädetään, että tarjouskilpailun voittajan on toimitettava voi tarjousten esittämiselle asetetun määräajan päättymistä seuraavan 14 päivän kuluessa; pyhäpäivät huomioon ottaen tämä määräaika voi osoittautua riittämättömäksi toisen maaliskuussa 1991 järjestettävän tarjouskilpailun osalta; tämän vuoksi kyseisestä tarjouskilpailusta johtuvaa voitoimitusta koskevaa määräaikaa olisi jatkettava, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1589/87 7 artiklan 2 kohdassa tarkoitettu 14 päivän määräaika 21 päivän määräajalla sellaisen tarjouskilpailun osalta, jonka tarjousten esittämiselle asetettu määräaika päättyy maaliskuun 1991 neljäntenä tiistaina. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä helmikuuta 1991. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 13 (2) EYVL N:o L 362, 27.12.1990, s. 5 (3) EYVL N:o L 146, 6.6.1987, s. 28 (4) EYVL N:o L 129, 19.5.1990, s. 29
KOMISSION ASETUS (ETY) N:o 1218/91, annettu 8 päivänä toukokuuta 1991, interventiovoin erityismyynnistä Neuvostoliittoon vientiä varten ja asetuksen (ETY) N:o 569/88 muuttamisesta annetun asetuksen (ETY) N:o 863/91 muuttamisesta



Virallinen lehti nro L 116 , 09/05/1991 s. 0052 - 0052

Suomenk. erityispainos Alue 3 Nide 37 s. 0127

Ruotsink. erityispainos Alue 3 Nide 37 s. 0127



KOMISSION ASETUS (ETY) N:o 1218/91, annettu 8 päivänä toukokuuta 1991, interventiovoin erityismyynnistä Neuvostoliittoon vientiä varten ja asetuksen (ETY) N:o 569/88 muuttamisesta annetun asetuksen (ETY) N:o 863/91 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3641/90(2), ja erityisesti sen 6 artiklan 7 kohdan, sekä katsoo, että komission asetuksessa (ETY) N:o 863/91(3) säädetään interventiovoin erityismyynnistä Neuvostoliittoon erityisellä tarjouskilpailumenettelyllä, jossa jokaisen asianomaisen on jätettävä tarjouksensa viimeistään 16 päivänä huhtikuuta 1991 kello 12.00; yhtään tarjousta ei jätetty säädetyssä määräajassa; tämän vuoksi olisi säädettävä uudesta määräajasta tarjousten jättämiselle, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 863/91 2 artiklan 3 kohdassa päivämäärä "16 päivänä huhtikuuta 1991" päivämäärällä "14 päivänä toukokuuta 1991" ja "20 päivänä huhtikuuta 1991" päivämäärällä "18 päivänä toukokuuta 1991". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä toukokuuta 1991. Komission puolesta Ray MAC SHARRY Komission jäsen (1) EYVL N:o L 148, 28.6.1968, s. 13 (2) EYVL N:o L 362, 27.12.1990, s. 5 (3) EYVL N:o L 88, 9.4.1991, s. 11
Komission asetus (ETY) N:o 1752/91, annettu 19 päivänä kesäkuuta 1991, tietyillä yhteisön rannikkoalueilla puomitroolin käyttöluvan omaavien kahdeksan metrin kokonaispituuden ylittävien alusten luettelosta annettuun asetukseen (ETY) N:o 55/87 liitetyn luettelon muuttamisesta



Virallinen lehti nro L 157 , 21/06/1991 s. 0016 - 0017

Suomenk. erityispainos Alue 4 Nide 3 s. 0181

Ruotsink. erityispainos Alue 4 Nide 3 s. 0181



KOMISSION ASETUS (ETY) N:o 1752/91, annettu 19 päivänä kesäkuuta 1991, tietyillä yhteisön rannikkoalueilla puomitroolin käyttöluvan omaavien kahdeksan metrin kokonaispituuden ylittävien alusten luettelosta annettuun asetukseen (ETY) N:o 55/87 liitetyn luettelon muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tietyistä kalavarojen teknisistä säilyttämistoimenpiteistä 7 päivänä lokakuuta 1986 annetun neuvoston asetuksen (ETY) N:o 3094/86(), sellaisena kuin se on viimeksi muutettuna asetuksella (ETY) N:o 4056/89(), ottaa huomioon tietyillä yhteisön rannikkoalueilla puomitroolin käyttöluvan omaavien kahdeksan metrin kokonaispituuden ylittävien alusten luettelosta 30 päivänä joulukuuta 1986 annetun komission asetuksen (ETY) N:o 55/87(), sellaisena kuin se on viimeksi muutettuna asetuksella (ETY) N:o 1751/91(), ja erityisesti sen 3 artiklan, sekä katsoo, että Saksan, Belgian ja Alankomaiden viranomaiset ovat pyytäneet korvaamaan asetukseen (ETY) N:o 55/87 liitetyssä luettelossa olevat kuusi alusta, jotka eivät enää täytä kyseisen asetuksen 1 artiklan 2 kohdassa esitettyjä edellytyksiä; kansalliset viranomaiset ovat toimittaneet kaikki tiedot pyynnön perustelemiseksi asetuksen (ETY) N:o 55/87 3 artiklan mukaisesti; näiden tietojen arviointi osoittaa, että pyyntö on edellä mainitun säännöksen mukainen, ja sen vuoksi on syytä korvata kyseiset luettelossa olevat alukset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 55/87 liite tämän asetuksen liitteen mukaisesti. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä kesäkuuta 1991. Komission puolesta Manuel MARÍN Varapuheenjohtaja () EYVL N:o L 288, 11.10.1986, s. 1 () EYVL N:o L 389, 30.12.1989, s. 75 () EYVL N:o L 8, 10.1.1987, s. 1 () EYVL N:o L 157, 21.6.1991, s. 14 LIITE Muutetaan asetuksen (ETY) N:o 55/87 liitettä seuraavasti. Korvattavat alukset: >TAULUKON PAIKKA> Alukset, jotka korvaavat edellä mainitut alukset: >TAULUKON PAIKKA>
Komission asetus (ETY) N:o 2053/91, annettu 2 päivänä heinäkuuta 1991, tietyillä yhteisön rannikkoalueilla puomitroolin käyttöluvan omaavien kahdeksan metrin kokonaispituuden ylittävien alusten luettelosta annettuun asetukseen (ETY) N:o 55/87 liitetyn luettelon muuttamisesta



Virallinen lehti nro L 187 , 13/07/1991 s. 0021 - 0022

Suomenk. erityispainos Alue 4 Nide 3 s. 0183

Ruotsink. erityispainos Alue 4 Nide 3 s. 0183



KOMISSION ASETUS (ETY) N:o 2053/91, annettu 2 päivänä heinäkuuta 1991, tietyillä yhteisön rannikkoalueilla puomitroolin käyttöluvan omaavien kahdeksan metrin kokonaispituuden ylittävien alusten luettelosta annettuun asetukseen (ETY) N:o 55/87 liitetyn luettelon muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tietyistä kalavarojen teknisistä säilyttämistoimenpiteistä 7 päivänä lokakuuta 1986 annetun neuvoston asetuksen (ETY) N:o 3094/86(), sellaisena kuin se on viimeksi muutettuna asetuksella (ETY) N:o 4056/89(), ottaa huomioon tietyillä yhteisön rannikkoalueilla puomitroolin käyttöluvan omaavien kahdeksan metrin kokonaispituuden ylittävien alusten luettelosta 30 päivänä joulukuuta 1986 annetun komission asetuksen (ETY) N:o 55/87(), sellaisena kuin se on viimeksi muutettuna asetuksella (ETY) N:o 1752/91(), ja erityisesti sen 3 artiklan, sekä katsoo, että Yhdistyneen kuningaskunnan viranomaiset ovat pyytäneet korvaamaan asetukseen (ETY) N:o 55/87 liitetyssä luettelossa olevat yhdeksän alusta, jotka eivät enää täytä mainitun asetuksen 1 artiklan 2 kohdassa esitettyjä edellytyksiä; kansalliset viranomaiset ovat toimittaneet kaikki tiedot pyynnön perustelemiseksi asetuksen (ETY) N:o 55/87 3 artiklan mukaisesti; näiden tietojen arviointi osoittaa, että pyyntö on edellä mainitun säännöksen mukainen, ja sen vuoksi on syytä korvata kyseiset luettelossa olevat alukset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 55/87 liite tämän asetuksen liitteen mukaisesti. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä heinäkuuta 1991. Komission puolesta Manuel MARÍN Varapuheenjohtaja () EYVL N:o L 288, 11.10.1986, s. 1 () EYVL N:o L 389, 30.12.1989, s. 75 () EYVL N:o L 8, 10.1.1987, s. 1 () EYVL N:o L 157, 21.6.1991, s. 16 LIITE Muutetaan asetuksen (ETY) N:o 55/87 liite seuraavasti: Korvattavat alukset: >TAULUKON PAIKKA> Alukset, jotka korvaavat edellä mainitut alukset: >TAULUKON PAIKKA>
Komission asetus (ETY) N:o 2266/91, annettu 29 päivänä heinäkuuta 1991, maito- ja maitotuotealan myynninedistämis- ja mainontatoimenpiteiden toteuttamisesta annetun asetuksen (ETY) N:o 1657/91 muuttamisesta



Virallinen lehti nro L 208 , 30/07/1991 s. 0025 - 0025

Suomenk. erityispainos Alue 3 Nide 38 s. 0090

Ruotsink. erityispainos Alue 3 Nide 38 s. 0090



KOMISSION ASETUS (ETY) N:o 2266/91, annettu 29 päivänä heinäkuuta 1991, maito- ja maitotuotealan myynninedistämis- ja mainontatoimenpiteiden toteuttamisesta annetun asetuksen (ETY) N:o 1657/91 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisvastuumaksusta ja markkinoiden laajentamiseen tarkoitetuista toimenpiteistä 17 päivänä toukokuuta 1977 annetun neuvoston asetuksen (ETY) N:o 1079/77(1), sellaisena kuin se on viimeksi muutettuna asetuksella (ETY) N:o 1632/91(2), ja erityisesti sen 4 artiklan, sekä katsoo, että komission asetuksen (ETY) N:o 1657/91(3) 3 artiklan 1 kohdassa säädetään, että ehdotusten on saavuttava toimivaltaiselle toimielimelle ennen 1 päivää heinäkuuta 1991; Portugalissa asiasta kiinnostuneet järjestöt ovat voineet ensimmäistä kertaa osallistua tällaiseen yhteisön toimintaan; kokemuksen puuttuessa ja hakemusten esittämisen määräajan lyhyyden vuoksi näiden on ollut mahdotonta valmistella vaaditussa ajassa vastaavia ehdotuksia; Portugalin osalta olisi siis siirrettävä tätä määräaikaa 27 päivään heinäkuuta 1991, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Täydennetään asetuksen (ETY) N:o 1657/91 3 artiklan 1 kohdan kolmannen alakohdan ensimmäistä virkettä seuraavasti: "Portugalin osalta kuitenkin ennen 27 päivää heinäkuuta 1991". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä heinäkuuta 1991. Komission puolesta Ray MAC SHARRY Komission jäsen (1) EYVL N:o L 131, 26.5.1977, s. 6 (2) EYVL N:o L 150, 15.6.1991, s. 23 (3) EYVL N:o L 151, 15.6.1991, s. 45
Komission asetus (ETY) N:o 2739/91, annettu 13 päivänä syyskuuta 1991, tietyillä yhteisön rannikkoalueilla puomitroolin käyttöluvan omaavien kahdeksan metrin kokonaispituuden ylittävien alusten luettelosta annettuun asetukseen (ETY) N:o 55/87 liitetyn luettelon muuttamisesta



Virallinen lehti nro L 262 , 19/09/1991 s. 0007 - 0008

Suomenk. erityispainos Alue 4 Nide 3 s. 0188

Ruotsink. erityispainos Alue 4 Nide 3 s. 0188



KOMISSION ASETUS (ETY) N:o 2739/91, annettu 13 päivänä syyskuuta 1991, tietyillä yhteisön rannikkoalueilla puomitroolin käyttöluvan omaavien kahdeksan metrin kokonaispituuden ylittävien alusten luettelosta annettuun asetukseen (ETY) N:o 55/87 liitetyn luettelon muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tietyistä kalavarojen teknisistä säilyttämistoimenpiteistä 7 päivänä lokakuuta 1986 annetun neuvoston asetuksen (ETY) N:o 3094/86(), sellaisena kuin se on viimeksi muutettuna asetuksella (ETY) N:o 4056/89(), ottaa huomioon tietyillä yhteisön rannikkoalueilla puomitroolin käyttöluvan omaavien kahdeksan metrin kokonaispituuden ylittävien alusten luettelosta 30 päivänä joulukuuta 1986 annetun komission asetuksen (ETY) N:o 55/87(), sellaisena kuin se on viimeksi muutettuna asetuksella (ETY) N:o 2732/91(), ja erityisesti sen 3 artiklan, sekä katsoo, että Saksan ja Alankomaiden viranomaiset ovat pyytäneet poistamaan asetukseen (ETY) N:o 55/87 liitetystä luettelosta kaksi alusta, jotka eivät enää täytä mainitun asetuksen 1 artiklan 2 kohdassa esitettyjä edellytyksiä; kansalliset viranomaiset ovat toimittaneet kaikki tiedot pyynnön perustelemiseksi asetuksen (ETY) N:o 55/87 3 artiklan mukaisesti; näiden tietojen arviointi osoittaa, että pyyntö on edellä mainitun säännöksen mukainen, ja sen vuoksi on syytä poistaa kyseiset alukset luettelosta, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 55/87 liite tämän asetuksen liitteen mukaisesti. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä syyskuuta 1991. Komission puolesta Manuel MARÍN Varapuheenjohtaja () EYVL N:o L 288, 11.10.1986, s. 1 () EYVL N:o L 389, 30.12.1989, s. 75 () EYVL N:o L 8, 10.1.1987, s. 1 () EYVL N:o L 261, 18.9.1991, s. 7 LIITE Poistetaan seuraavat alukset asetuksen (ETY) N:o 55/87 luettelosta. >TAULUKON PAIKKA>
Komission asetus (ETY) N:o 3085/91, annettu 21 päivänä lokakuuta 1991, tiettyjen tavaroiden luokittelusta yhdistettyyn nimikkeistöön annetun asetuksen (ETY) N:o 2275/88 muuttamisesta



Virallinen lehti nro L 291 , 23/10/1991 s. 0012 - 0012

Suomenk. erityispainos Alue 2 Nide 8 s. 0093

Ruotsink. erityispainos Alue 2 Nide 8 s. 0093



KOMISSION ASETUS (ETY) N:o 3085/91, annettu 21 päivänä lokakuuta 1991, tiettyjen tavaroiden luokittelusta yhdistettyyn nimikkeistöön annetun asetuksen (ETY) N:o 2275/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna asetuksella (ETY) N:o 2587/91(2), ja erityisesti sen 9 artiklan, sekä katsoo, että komission asetuksessa (ETY) N:o 2275/88(3) määritellään muun muassa nimellä "Mecadeck" tunnetun tuotteen yhdistettyyn nimikkeistöön luokittelua koskevia tiettyjä toimenpiteitä, yhteisö on allekirjoittanut kansainvälisen yleissopimuksen harmonoidusta tavarankuvaus- ja koodausjärjestelmästä eli "harmonoidun järjestelmän", tulliyhteistyöneuvosto on edellä mainitussa yleissopimuksessa sille annettujen valtuuksien mukaisesti antanut nimellä "Mecadeck" tunnetun tuotteen luokittelua harmonoituun järjestelmään koskevan lausunnon, yhdistetty nimikkeistö perustuu harmonoituun järjestelmään; tämän vuoksi tämä luokittelua koskeva lausunto on otettava huomioon yhteisössä, ja tässä asetuksessa säädetyt toimenpiteet ovat nimikkeistökomitean lausunnon mukaiset, ON ANTANUT TÄMÄN ASETUKSEN: 1 artikla Poistetaan 25 päivänä heinäkuuta 1988 annetun asetuksen (ETY) N:o 2275/88 liitteen taulukossa oleva 9 kohta. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä lokakuuta 1991. Komission puolesta Christiane SCRIVENER Komission jäsen (1) EYVL N:o L 256, 7.9.1987, s. 1 (2) EYVL N:o L 259, 16.9.1991, s. 1 (3) EYVL N:o L 200, 26.7.1988, s. 10